नई दिल्ली : चंपारण सत्याग्रह के 100 साल पूरे हो रहे हैं. महात्मा गांधी का भारत में ये पहला सत्याग्रह था. इसी आंदोलन की याद में प्रधानमंत्री मोदी सोमवार (10) अप्रैल की शाम एक विशेष डिजिटल प्रदर्शनी की शुरुआत करेंगे. पूरी प्रदर्शनी का जायजा लेने के बाद PM नेशनल आर्काइव्स के परिसर में एक सभा को संबोधित भी करेंगे. इस प्रदर्शनी का थीम होगा चंपारण सत्याग्रह और कार्यक्रम नेशनल आर्काइव्स दिल्ली में होगा. पूरी बिल्डिंग की दीवारें डिजिटल वॉल की तरह चमकेंगी.